《远游篇寄府教景熙》
宋代·谢翱

朝游扶桑根，不折拂日枝。莫食楚萍实，掬海见虹霓。

黄鹄别我影，目尽汉水湄。况复衔其子，风露何当归。

飘萧软桂丛，零落紫苔衣。梦魂知尔处，落羽在瑶池。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。